2018. gada . septembrī Noteikumi Nr.

Rīgā (prot. Nr.   .§)

**Grozījumi Ministru kabineta 2014. gada 30. septembra noteikumos Nr. 598 „Noteikumi par valsts un Eiropas Savienības atbalsta piešķiršanu, administrēšanu un uzraudzību lauku un zivsaimniecības attīstībai 2014.–2020. gada plānošanas periodā”**

Izdoti saskaņā ar

Lauksaimniecības un

lauku attīstības likuma

5. panta ceturto un septīto daļu

Izdarīt Ministru kabineta 2014. gada 30. septembra noteikumos Nr. 598 „Noteikumi par valsts un Eiropas Savienības atbalsta piešķiršanu, administrēšanu un uzraudzību lauku un zivsaimniecības attīstībai 2014.–2020. gada plānošanas periodā” (Latvijas Vēstnesis, 2014, 205. nr.; 2015, 93., 202. nr.; 2016, 62., 194. nr.; 2017, 199., 68. nr.) šādus grozījumus:

1. Svītrot 4. punkta otro teikumu.
2. Aizstāt 7. punktā vārdus „atbilstīgu lauksaimniecības un mežsaimniecības pakalpojumu kooperatīvo sabiedrību, kurai” ar vārdiem „pasākumā „Ieguldījumi materiālajos aktīvos” stratēģisku projektu īstenošanai, kur”.
3. Papildināt 7.1 punktu aiz vārda „apsaimniekotājs” ar vārdiem „vai atbilstīga lauksaimniecības un mežsaimniecības pakalpojumu kooperatīvā sabiedrība pasākumā „Ieguldījumi materiālajos aktīvos””.
4. Papildināt noteikumus ar 8.2 punktu šādā redakcijā:

„8.2 Lauku atbalsta dienests un atbalsta pretendents apstrādā personas datus (vārdu, uzvārdu, personas kodu, tālruņa numuru, e-pasta adresi, Lauku atbalsta dienesta klienta numuru, nekustamā īpašuma adresi un kadastra numuru), lai identificētu personu, administrējot pasākumu. Fiziskās personas datus uzglabā līdz 2028. gada 31. decembrim un pēc tam iznīcina saskaņā ar Arhīva likumā noteiktajām prasībām.”

1. Aizstāt 1. pielikuma 11. punktā skaitļus un vārdus „2013. gada 4. jūnija noteikumu Nr. 299” ar skaitļiem un vārdiem „2017. gada 28. februāra noteikumu Nr. 104”.

Ministru prezidents Māris Kučinskis

Zemkopības ministrs Jānis Dūklavs